2018. gada 19. decembrī Rīkojums Nr. 685

Rīgā (prot. Nr. 60 4. §)

**Par nekustamā īpašuma Stopiņu novadā pārņemšanu valsts īpašumā**

**un saglabāšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Stopiņu novada pašvaldībai piederošo nekustamo īpašumu "Zaļā zona pie Bataljona" (nekustamā īpašuma kadastra Nr. 8096 003 1370) – zemes vienību (zemes vienības kadastra apzīmējums 8096 003 1279) 9,41 ha platībā – Stopiņu novadā.

2. Pamatojoties uz likuma "Par nekustamā īpašuma ierakstīšanu zemesgrāmatās" 37. pantu, saglabāt valsts īpašumā un nodot Aizsardzības ministrijas valdījumā divas zemesgrāmatā neierakstītās būves (būvju kadastra apzīmējumi 8096 003 1279 001 un 8096 003 1279 002), kas atrodas uz nekustamā īpašuma "Zaļā zona pie Bataljona" (nekustamā īpašuma kadastra Nr. 8096 003 1370) sastāvā esošās zemes vienības (zemes vienības kadastra apzīmējums 8096 003 1279) Stopiņu novadā.

3. Aizsardzības ministrijai šā rīkojuma 1. un 2. punktā minēto nekustamo īpašumu izmantot valsts aizsardzības uzdevumu īstenošanai.

4. Aizsardzības ministrijai pārņemt valdījumā šā rīkojuma 1. un 2. punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Aizsardzības ministrijas personā.

5. Aizsardzības ministrijai, nostiprinot zemesgrāmatā uz valsts vārda Aizsardzības ministrijas personā īpašuma tiesības uz šā rīkojuma 1. punktā minēto nekustamo īpašumu:

5.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 3. punktā minēto uzdevumu īstenošanu;

5.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

6. Aizsardzības ministrijai šā rīkojuma 1. punktā minēto nekustamo īpašumu bez atlīdzības nodot Stopiņu novada pašvaldībai, ja tas vairs netiek izmantots šā rīkojuma 3. punktā minēto uzdevumu īstenošanai.

Ministru prezidents Māris Kučinskis

Aizsardzības ministrs Raimonds Bergmanis